tomron87/hebrew-wikipedia-sentences-corpus huggingface dataset:
השיר נכתב על ידי אייבל טספיי, ג'ורדן קרטר, לילנד ויין, מייקל דין, טומי ראש, סם לוינסון, מייקל ווקר וג'ון פליפין והופק על ידי דה ויקנד, מטרו בומין, מייק דין וטומי ראש.
ב-31 במאי 2023, דה ויקנד הכריז שהפסקול של The Idol יכלול סינגל בשם "Popular", שיוקלט עם פלייבוי קרטי ומדונה.
קטע מתוך השיר הושמע לראשונה בפסטיבל הקולנוע בקאן לשנת 2023.
במקור, שיתוף הפעולה היה צריך להיות בין דה ויקנד ופלייבוי קרטי בלבד, עם גרסה אחרת לפני מדונה.
בריאיון עם זיין לואו באפל מיוזיק 1 , דה ויקנד אמר "תמיד רציתי לעבוד איתה".
הוא המשיך ואמר: "היא הסימן האולטימטיבי לשיר הזה, לאלבום הזה ולתוכנית הטלוויזיה הזו.
וגם תשמעו ממנה יותר בתוכנית.
"Popular" הוא שיר R&B בעל קצב בינוני, שמילותיו מרמזות על "הפיתוי והמלכודות הכרוכות בתהילה ועושר" ועוסקות באישה ש"תעשה הכול כדי להשיג מעמד של ידוענית".
בהתייחסות למילותיו, ג'ניפר ג'אן מ-Vulture טענה שמדובר בשיר משובח.
אלונסו מ-Jenesaispop החמיא לשיר, ואמר שזה נשמע קצת כמו שיתוף הפעולה החלומי של מדונה ומייקל ג'קסון.
תומאס גלינדו מ-American Songwriter כינה את הקטע של דה ויקנד "גאוני"; "רגע בולט" של מדונה; וציין בהמשך גם את תרומתו של פלייבוי קרטי לשיר.
כדי לעזור בקידום שלו, דה ויקנד פרסם קליפ חזותי של "Popular", הכולל מונטאז' של קליפים ותמונות מצילומי הבכורה של הסדרה בקאן ומהאפטר פארטי.
האודיו הרשמי של "Popular" הועלה לערוץ היוטיוב של דה ויקנד ב-2 ביוני 2023.
"Popular" (ביחד עם פלייבוי קרטי ומדונה) – 3:55
אזורתאריך יציאהפורמטחברת תקליטיםמקורכלל העולם2 ביוני 2023הזרמת מוזיקה • הורדה דיגיטליתריפבליק • XO
"Popular" (בעברית: "פופולרי") הוא שיר מתוך המחזמר האמריקאי "מרשעת", שנכתב והולחן על ידי סטיבן שוורץ.
את השיר ביצעה לראשונה השחקנית קריסטין צ'נוות', מגלמת דמותה של גלינדה, באלבום ההקלטה המקורי של צוות השחקנים מתיאטראות ברודוויי.
ההקלטה התקיימה ב-10 בנובמבר 2003, והשיר יצא לאור במסגרת האלבום ב-16 בדצמבר 2003.
במהלך השיר, מנסה גלינדה "לעזור" לשותפתה לחדר, אלפבה – נערה ביישנית, חכמה, ובעלת מראה שונה – להפוך ל"פופולרית".
השיר בנוי כנאמבר קומי-מוזיקלי מלא חן ולגלוג, כאשר גלינדה מעניקה עצות שטחיות וסטריאוטיפיות כיצד להשתלב חברתית.
מבחינה מוזיקלית, השיר מתאפיין בטון קליל וקומי, וביצועו נחשב לאחד הרגעים הקומיים הבולטים במחזמר.
בשנת 2024, זכה השיר לעיבוד מחודש בסרט הקולנועי "מרשעת" (2024), חלקו הראשון של עיבוד קולנועי למחזמר.
את הגרסה המחודשת ביצעה הזמרת-שחקנית האמריקאית אריאנה גרנדה, אשר גילמה את דמותה של גלינדה בעיבוד הקולנועי.
גרסתה של גרנדה הופצה כסינגל נפרד כחלק ממסע הקידום לסרט.
את השיר "Popular" הלחין סטיבן שוורץ עבור המערכה הראשונה של המחזמר "מרשעת" (2003), והוא נחשב לשיר המזוהה ביותר עם דמותה של גלינדה.
הוא כולל גם קטעי דיאלוג קצרים עם אלפבה.
שוורץ תיאר את השיר כ"שטחי ככל האפשר", וציין שזהו גם מקור ההנאה שבו:
בזמן כתיבת השיר, שוורץ דמיין את גלינדה כמעין מעודדת סטריאוטיפית – "הנערה הכי פופולרית בבית הספר, שיוצאת עם קפטן קבוצת הפוטבול, מלכת הנשף, בלונדינית עם אף מתוק – כל החבילה." הוא השווה את רוח השיר לסרט "קלולס" (1995), ואף תיאר את מילות השיר כ"קלוריות ריקות" – שטחיות במכוון.
במהלך השיר, מנסה גלינדה לשכנע את אלפבה – לימים המכשפה הרעה מן המערב – להתאים את עצמה לנורמות המקובלות של יופי ופופולריות, כחלק מהידוק הקשר ביניהן.
מבחינה מוזיקלית, השיר שונה משאר שירי המחזמר: הוא מתאפיין בסגנון "בועתי" וקליל יותר, עם השפעות של מוזיקת פופ בנוסח "bubblegum pop" והשפעה ברורה מלהקת "הביטלס".
בשיר שובץ גם קטעי יודל – תוספת שנולדה מהתחשבות בשחקנית המקורית, קריסטין צ'נוות', ילידת אוקלהומה, שלדברי שוורץ היוותה השראה ישירה לבחירה הזו.
ביצועיו הבימתיים של השיר מלווים לרוב בקומדיה פיזית מוקצנת ואלתורים תיאטרליים המדגישים את אופייה העליז והקליל של גלינדה.
לעיתים קרובות מוסיפה השחקנית המגלמת את גלינדה תנועות מוגזמות כמו הטחת שיער דרמטית, ריקודי שטות, או "צרחת הכרית", שהפכה למזוהה בעיקר עם השחקנית אלי מוזי.
שילובם של אלמנטים אלתוריים אלה מעניק לכל ביצוע השיר נופך ייחודי, ולעיתים אף גורם לשחקנית המגלמת את אלפבה לאבד את שיווי המשקל הקומי ולצאת לרגע מהדמות – לתשואות הצחוק וההנאה של הקהל והצוות על הבמה כאחד.
השיר Popular זכה לשבחים רבים על קלילותו הקומית ועל הביצוע של קריסטין צ'נוות'.
לורה ריינקה מהאתר "Vulture" דירגה אותו כשיר השני בטיבו מתוך המחזמר "מרשעת", ותיארה אותו כ"שובב ורענן במודעות העצמית שלו", תוך שהיא מהללת את כישוריה הקומיים והווקאליים של צ'נוות' שהודגשו בו.
השפעתו של השיר ניכרת גם בשימושים מאוחרים יותר בתרבות הפופולרית.
השיר סומפל בשיר "Popular Song" של הזמר הבריטי-לבנוני מיקה, אשר בוצע יחד עם הזמרת האמריקאית אריאנה גרנדה – שלימים תגלם את גלינדה בעיבוד הקולנועי למחזמר משנת 2024. הגרסה הופיעה באלבומיהם של מיקה (The Origin of Love, 2012) ושל גרנדה (Yours Truly, 2013).
בנוסף, המפיק הניגרי פילז שילב את השיר בשירו "Popular", אשר פורסם כחלק מהאלבום האודיו-ויזואלי "#A7".
ב-31 ביולי 2013, ביצעה צ'נוות' גרסה מותאמת מילולית של השיר בתוכנית "The Tonight Show with Jay Leno", אשר עסקה בפוליטיקאי אנתוני וינר.
בגרסה זו ייעצה לו צ'נוות' כיצד להיות "פופולרי מהסוג הנכון", ואף התייחסה לאשתו במילים: "קחי דוגמה מהילרי והיפרדי מהבעל שלך", תוך שילוב שורות מהשיר המקורי.
בשנת 2014 הכלילה צ'נוות' גרסה רב-לשונית של השיר באלבום ההופעה החיה שלה, Coming Home, אשר כללה שורות מתוך הגרסאות היפניות והגרמניות של השיר.
בשנת 2015 בוצע השיר בעונה השישית של הסדרה "Glee", על ידי רייצ'ל ברי וקורט האמל (בגילומם של ליאה מישל וכריס קולפר).
הזמר הסאטירי רנדי ריינבו פרסם גרסה פרודית בשם "Unpopular", אשר ביקרה את נשיא ארצות הברית, דונלד טראמפ.
מקום תארים מכירות בריטניה (BPI]) כסף 200,000
הזמרת-שחקנית האמריקאית אריאנה גרנדה ביצעה גרסה מחודשת של השיר Popular בדמותה של גלינדה, במסגרת החלק הראשון של עיבוד הקולנוע הדו-חלקי למחזמר מבית "סרטי יוניברסל", שיצא לאקרנים ב־22 בנובמבר 2024. גרסתה של גרנדה לשיר יצאה באותו היום כחלק מפסקול הסרט Wicked: The Soundtrack (2024).
השיר נשלח לתחנות רדיו בארצות הברית ב-26 בנובמבר על ידי חברות התקליטים "ריפבליק רקורדס" ו"ורב רקורדס" כסינגל המוביל מתוך הפסקול.
עבור גרסת הסרט, המלחין סטיבן שוורץ, המפיק המוזיקלי גרג וולס, והמפקח המוזיקלי סטיבן אורמוס ביקשו לשנות את הקצב של השיר מהגרסה הבימתית.
שוורץ הודה: עם זאת, גרנדה התנגדה ואמרה שהיא רוצה "להיות גלינדה, לא אריאנה גרנדה שמגלמת את גלינדה".
היא התעקשה שהשיר יישאר נאמן למקור, ושכל שינוי יתבסס על פי המניעים של הדמות גלינדה – לא על פי סגנונה האישי כזמרת.
לפי שוורץ, גרנדה אמנם הוסיפה "דברים קטנים ומקוריים", אך לדבריו "הם נובעים מהדמות ולא מהאגו שלה".
השיא של השיר הוארך גם כן, עם מעברים נוספים בין סולמות ותוספות ווקאליות, הן כחלק מהרחבת העלילה הקולנועית והן כדי להדגיש את טווח הקול של גרנדה.
על אף שגרנדה הסתייגה בתחילה מהסיומת המורחבת, לאחר ששוורץ הסביר כיצד הסצנה הזו תואמת להתנהגותה של גלינדה – במיוחד מבחינה ויזואלית על המסך – היא השתכנעה ושיתפה פעולה עם השינוי "בלב שלם".
Popular היה השיר הראשון שצולם עבור הסרט, והציב אתגר של יצירת נאמבר מוזיקלי "עצום ומפואר" במסגרת הסט הקטן ביותר – חדר מעונות.
הצלמת אליס ברוקס העלתה את הרעיון להציג את "Popular" במהלך הזריחה, בניגוד ל-"Defying Gravity" המתרחש בשקיעה.
רעיון זה הוביל להוספת חלון תקרה כיפתי במעונות, על מנת לאפשר לאור השמש לשמש כזרקור מרכזי.
לצורך הסצנה, מעצב התלבושות פול טאזוול יצר תלבושת עבור גלינדה – כותונת ורודה מנוקדת עם עיגולים מתפתלים עשויי-רפלות – ששיקפה את האווירה העליזה והקלילה של השיר.
עבור הסיום המורחב של השיר, גרנדה אילתרה סדרת תנועות ריקוד במסדרון ארוך, שכללה בעיטת רגל גבוהה.
בכתב העת "בילבורד", כתב סטיבן דאו כי "Popular" הוא השיר השלישי בטיבו מתוך פסקול הסרט, והביע כי גרנדה הסירה כל חשש באשר ליכולתה לעמוד בגרסה המקורית של קריסטין צ'נוות'.
דאו הילל את השיר כ"גרוטסקי", "מצחיק", ו"מרשים טכנית" בזכות "קולה הקטלני של גרנדה".
עוד שיבח את יכולותיה הקומיות של גרנדה, אשר העניקו לגלינדה את הריקנות המוגזמת הדרושה, ואת "שינויי הסולם לשמיים" בסיום – שתרמו לתחושת הגרנדיוזיות של השיר.
באופן דומה, ה"דיילי טלגרף" ציין שגרנדה העניקה פרשנות אישית לשיר תוך כדי שהיא חולקת כבוד לביצוע של צ'נוות', והדגיש שהשיר לבדו "מוכיח שגרנדה נולדה לגלם את גלינדה".
שנה פרס קטגוריה מועמד/ת תוצאה הערות 2024 Online Film & Television Association Awards השיר המעובד הטוב ביותר אריאנה גרנדה 2025 פרסי בחירת הילדים של ניקלודיאון שיר אהוב מסרט "Popular"
+ תאריכי יציאות לאור ופורמטים עבור Popular אזור תאריך יציאה פורמט(ים) חברת תקליטים הערות ארצות הברית 26 בנובמבר 2024 רדיו פופ עכשווי • רדיו עכשווי למבוגרים ריפבליק רקורדס • ורב רקורדס איטליה 13 בדצמבר 2024 השמעת רדיו יוניברסל מיוזיק גרופ כלל העולם 21 במרץ 2025 תקליט 7 אינץ' ריפבליק רקורדס
Post Office Protocol version 3 (או בקיצור POP3) הוא פרוטוקול לשליפה של הודעות דואר אלקטרוני משרת דואר מרוחק.
זהו פרוטוקול שרת–לקוח בשכבת היישום של רשתות TCP/IP.
לפרוטוקול קדמו גרסאות POP ו-POP2, כאשר בשנים האחרונות כמעט כל ספקי שירותי הדואר האלקטרוני משתמשים בשרתי POP3, והמונח POP הפך שם נרדף ל-POP3. הפורט הסטנדרטי של פרוטוקול POP3 הוא 110.
פרוטוקול POP3 וקודמיו תוכננו במטרה לאפשר למשתמשים שאין להם חיבור-קבוע לשרת הדואר, דוגמת משתמשי מודם חיוג או ADSL, גישה לדואר האלקטרוני שלהם.
במרבית המקרים, צד הלקוח מתחבר אל השרת, מוריד ממנו את ההודעות במלואן בסדר שבו התקבלו, ושומר אותן על מחשבו.
לאחר מכן ההודעות נמחקות מהשרת.
הפרוטוקול תומך באפשרות (אם כי השימוש בה הוא לא-נפוץ) להשאיר עותק מן ההודעה המקורית על השרת.
בצורה זו יכול המשתמש לקרוא את הדואר שלו מכמה מקומות וגם מכמה תוכנות לקוח שונות.
אחת מחולשותיו של POP3 המקורי היא שהוא לא אפשר אימות מוצפן מול השרת, וכל ההזדהות של הלקוח בוצעה בטקסט גלוי.
כיום קיימות מספר הרחבות לפרוטוקול, המאפשרות שיטות שונות של הצפנת הקשר בין הלקוח והשרת, דוגמת APOP המשתמשת בהצפנת פונקציה חד כיוונית על מנת להסתיר את שם המשתמש והסיסמה.
קיימת גם אפשרות להצפין את כל תעבורת הנתונים על ידי שימוש ב-POP3 מעל שכבת SSL.
מתכנני הפרוטוקול בנו אותו כך שיהיה דל יחסית בתכונות על מנת לפשט את המימוש שלו – וכך הם עודדו ליישם לוגיקה מורכבת בצד הלקוח ולא בצד השרת.
ואכן, פונקציות מתקדמות, דוגמת ניהול תיקיות, חיפוש, ספרי כתובות וכו' ממומשות כולן על ידי תוכנת הדוא"ל ללא תמיכה מצד שרת ה-POP.
פרוטוקול נוסף להעברת דואר הוא פרוטוקול IMAP.
זהו פרוטוקול חדש יותר ובעל מגוון פונקציות נוספות, כגון אימות מוצפן, הפרדת הדואר לתיקיות-משנה, הפרדה בין כותרי ההודעה לגוף, ועוד.
מאחר שזהו פרוטוקול מורכב הרבה יותר, הוא נפוץ פחות ורוב ספקיות האינטרנט אינן מאפשרות גישת IMAP ללקוחותיהן.
בעוד שליחה של דואר אלקטרוני או העברת דואר בין שרתים מתבצעת באמצעות פרוטוקול SMTP והרחבותיו, קריאת דואר על ידי הלקוח תתבצע באמצעות פרוטוקול POP3 או IMAP.
ישנן עשרות ואולי מאות תוכנות לקוח לקריאת דוא"ל בפרוטוקול POP3. דוגמאות נפוצות הן:
Apple Mail של חברת אפל
כאשר תוכנה או יישום מתחברים לשרת POP3 מצפה השרת לקבל שורת טקסט עם הביטוי USER ולאחריה את שם המשתמש של המנוי במערכת.
לאחר מכן השרת ישלח הודעה, שתיפתח ב-OK+.
הודעה כזו מציינת כי המידע שנקלט תקף.
הודעה שונה תישלח אם שם המשתמש אינו קיים במערכת, או שמבנה שם המשתמש אינו תואם למבנה המקובל בשרת.
לאחר מכן, השרת יצפה לקבל PASS בצירוף סיסמה תקפה.
במידה וישנו כשל בסיסמה, תישלח הודעה הנפתחת במילים ERR-.
במידה והסיסמה נכונה, תצא הודעה הנפתחת במילים OK+.
בשלב זה, מרבית תוכנות הדואר יבקשו לבדוק כמה הודעות יש על השרת.
ניתן לעשות זאת על ידי שליחת הודעת STAT.
תגובה מקובלת של השרת תהיה מספר ההודעות והנפח שהן תופסות בתיבה.
הצגת הודעה מבוצעת על ידי הוראה TOP, ולאחריה מספר ההודעה, ואיזה חלק מן ההודעה ברצוננו לראות.
כיוון שלרוב רצוננו לראות את כל ההודעה, נמסרת בקשה לראות הודעה בגודל גבוה מכפי שההודעה יכולה להיות.
עם קבלת הודעת הדואר, תוכנת הדואר תעתיק את תוכנה, תעבד אותה, ותציג אותה.
לרוב היא תוסיף גם הוראת מחיקה לכל הודעת דואר שהתקבלה.
סיום ההתחברות ייעשה על ידי שליחת הודעת QUIT לשרת.
דוגמה ישירה לשימוש ב- APOP
שרת POP3 ללא אופציית APOP המאשר משתמש:
Portrait of an American Family הוא אלבום של להקת המטאל מרילין מנסון.
האלבום "פורטרט של משפחה אמריקאית" הוא אלבום הבכורה של מרילין מנסון מ-1994 והוא מהווה מעין אוסף של שירים מתוך מיני-אלבומים קודמים של הלהקה.
השיר שזכה להצלחה הגדולה ביותר מתוכו היה Lunchbox.
השיר My Monkey כלל מספר שורות מתוך שיר שכתב הרוצח הסדרתי צ'ארלס מנסון.
מטרתו המוצהרת של האלבום הייתה לזעזע מבחינה ויזואלית וטקסטואלית ובכך למשוך תשומת לב ציבורית אל הלהקה, מנהג שהפך למסורת באלבומיו הבאים של מנסון.
שמו של האלבום במקור היה The Manson Family Album (האלבום של משפחת מנסון).
Organ Grinder ('מנסון, גיין, ברקוביץ)
Cyclops (מנסון, ברקוביץ', גיין, גייסי)
Dope Hat (מנסון, ברקוביץ', גייסי)
Get Your Gunn (מנסון, ברקוביץ', גיין)
Sweet Tooth (מנסון, גייסי, גיין)
Snake Eyes and Sissies (מנסון, גגיסי, ברקוביץ', גיין)
Misery Machine (מנסון, גיין, ברקוביץ', גייסי)
הפניית פורטים (בלעז: Port Forwarding), המכונה לעיתים "תיעול" (מהמילה "תעלה" - יצירת נתיב), היא פעולת ההעברה של פתחה (שער) ממכונה אחת לאחרת.
דרך אחת לניצול שיטה זו היא לצורך גישה למכונה ברשת פרטית דרך מחשב מחוץ לרשת הזו.
הדבר מאפשר למחשבים מרוחקים, אשר מחוברים לרשת האינטרנט, למשל, להתחבר למכונה מסוימת המחוברת לרשת פרטית, שאינה נגישה בדרכים רגילות.
תיעול השערים 6881 עד 6889 מהנתב למחשב האישי, יאפשר שימוש בפרוטוקול העברת הקבצים ביטורנט.
השיטה נפוצה גם כאשר יש צורך בגישה למחשב אשר מחובר רק לרשת פנימית.
אז משתמשים במחשב מתווך, המחובר גם לרשת הפנימית וגם לזו לחיצונית, אשר מעביר את התקשורת בין הצדדים.
בדרך כלל התקשורת הזו מתבצעת בפרוטוקול המוצפן SSH.
PE (קיצור של Portable Executable) הוא כינוי לפורמט קובץ שפותח על ידי חברת מיקרוסופט עבור קובצי הרצה, קובצי אובייקטים וספריות קישור-דינמי (DLL).
הפורמט נועד לשמש את כל הגרסאות של מערכת ההפעלה חלונות התומכות במערך 32 ביט (ומאוחר יותר 64 ביט), ומכאן שמו.
הפורמט פותח על ידי מיקרוסופט והחליף את פורמט NE, ששימש את הגרסאות הקודמות של חלונות שפעלו במערך 16 ביט.
חלקים גדולים ממנו לקוחים מפורמט COFF של יוניקס, ולכן הוא נקרא לעיתים PE/COFF.
התמיכה ב-PE החלה עם גרסה 3.1 של חלונות NT וכל הגרסאות שיצאו מאז תמכו בו.
על מנת לשמור על תמיכה לאחור במערכת ההפעלה DOS, כל קובץ בפורמט PE נפתח עם מבנה נתונים הזהה לזה של קובצי הרצה במערכת הפעלה זו (קובצי MZ).
כיום, רוב קובצי ה-DLL וקובצי ההרצה המיועדים לחלונות כתובים בפורמט זה.
מאז פיתוחו פורסמו מספר פורמטים שמרחיבים אותו, בהם פורמט PE32+, .NET PE הפועל בסביבת 64 ביט ומפרט מיוחד לחלונות CE.
פורמט PE מורכב ממספר מבני נתונים שמופיעים אחד אחרי השני בתוך הקובץ.
רוב המבנים האלו מוגדרים בקובץ winnt.h.
מבנה הנתונים הראשון נקרא DOS header, וכאמור לעיל הוא זהה לפורמט ששימש את מערכת ההפעלה DOS עבור קובצי הרצה.
בדרך כלל המבנה מכיל תוכנית קטנה שמדפיסה שורה המודיעה למשתמש שהתוכנה מיועדת למערכת ההפעלה חלונות, ויוצאת.
לאחר מכן מופיעים שני מבנים נוספים, File header ו-Optional header, שמכילים מידע עבור מערכת ההפעלה, כמו סוג המעבד וגרסת מערכת ההפעלה שעליהם התוכנה מיועדת לרוץ, מספר המחלקות בקובץ, הכתובת שממנה מתחילה ריצת התוכנה ותכונות שונות של הקובץ.
שאר הקובץ בנוי ממחלקות שונות, בהן מחלקת הקוד שבה נמצא קוד ההרצה של התוכנה, מחלקת הנתונים שבה נמצאים המשתנים בהם התוכנה משתמשת, מחלקת המשאבים שבה מוגדרים תפריטים, תיבות דו-שיח, סמני עכבר וכולי, מחלקת ייבוא ומחלקת ייצוא שמהוות רשימה של פונקציות ומשתנים שהתוכנה אמורה לייבא מקובצי PE אחרים או לייצא אליהם.
הפורמט משמש גם את מערכת ההפעלה ReactOS, שתוכננה לתמוך בכל פורמט הנתמך על ידי חלונות.
בנוסף, מספר מערכות הפעלה, בהן SkyOS ו-BeOS R3, השתמשו בעבר בפורמט PE, אך הן עברו בסופו של דבר לפורמט ELF המשמש כיום את רוב מערכות ההפעלה המבוססות על יוניקס.
סביבת הפיתוח מונו מיועדת להיות מתואמת עם Micorosoft .NET, ולכן היא משתמשת בהרחבה שנוצרה לפורמט PE עבור סביבת NET..
Post ("דואר", או "אחרי") הוא אלבום האולפן הבינלאומי השני של הזמרת, כותבת השירים והמוזיקאית האיסלנדית ביורק.
הוא יצא לאור ביוני 1995. האלבום הופק על ידי נלי הופר, טריקי, האווי בי וביורק עצמה.
לאחר ההצלחה של אלבומה הקודם Debut, ביורק המשיכה לחפש אחר צלילים שונים, והתעניינה במיוחד בדאנס וטכנו.
הפקת האלבום על ידי טריקי והאווי בי סיפקה לאלבום גם צלילים דמויי טריפ הופ.
Post הגיע בשיאו למקום השני בטבלת האלבומים בבריטניה, ובכך הפך להצלחה השנייה הכי גדולה של ביורק שם לאחר Debut.
אחרי יציאתו של Post ביורק הפכה רשמית ליצוא המוזיקלי הכי גדול של איסלנד.
Post זכה לזיכוי פלטינה בארצות הברית.
האלבום דורג במקום ה-26 ברשימת "100 האלבומים הגדולים, 1985 - 2005" של המגזין ספין.
בשנת 2003, האלבום דורג במקום ה-373 ברשימת 500 האלבומים הגדולים בכל הזמנים של המגזין רולינג סטון.
האלבום התקבל באהדה על ידי המבקרים, וזכה לציון של ארבעה וחצי כוכבים מתוך חמישה בביקורת של המגזין Allmusic, לארבעה כוכבים בביקורת של הרולינג סטון ולחמישה כוכבים בביקורת של המגזין Slant.
על Debut נגד Post: "בעוד ש-Debut היה כמו "הלהיטים הגדולים" של עשר שנים, Post היה של השנתיים האחרונות.
בשבילי, כל השירים באלבום כאילו אומרים 'תקשיבו, זהו המצב שלי'.
וזוהי הסיבה שבעקבותיה קראתי לאלבום Post (אחרי), מפני שאני תמיד פונה בשירים שלי, באחורי מוחי, לאיסלנד במכתב.
מפני שזאת הייתה קפיצה כל כך גדולה בשבילי לעזוב את כל קרובי המשפחה שלי, חבריי, כל מי שאני מכירה".
על היותו של Post חסר פחד: "אישית, אני חושבת שאלבומים שמבטאים רק רגש אחד הם משעממים.
Post הוא אלבום חסר פחד; הוא מדבר על רגשותיה של ילדה שעזבה את ביתה, את עירה, והיא נתקלת בעולם חדש שטרם נחקר." (Tendence, אוקטובר 1995).
על זה ש-Post הוא אלבום גירושין: "האלבום הקודם היה כל כך מנומס וזהיר מפני שהייתי כל כך ביישנית, כמעט כמו בתולה.
לא באמת ידעתי כיצד להתנהג.
עכשיו אני מרגישה הרבה יותר אמיצה.
השירים השמחים הם יותר שמחים, השירים העצובים הם יותר עצובים והשירים המרירים נהפכו ליותר מרירים.
אבל, כמובן, אפשר לקרוא לו אלבום גירושין.
נפרדתי מהחבר שלי בדיוק לפני שכתבתי את המילים.
האלבום הוא גם גירושין מאיסלנד.
הרבה באלבום הוא על להיות חסר שורשים, ללא אחיזה בקרקע, שמח ומפוחד בעת ובעונה אחת." (VeckoRevyn, יוני 1995).
It's Oh So Quiet – 3:38 (הנסלנג, רייספלד)
Isobel – 5:47 (ביורק, נלי הופר, מריו דה וריי, Sjón)
Possibly Maybe – 5:06 (ביורק, הופר, דה וריי)
Headphones – 5:40 (ביורק, טריקי)
הסינגל הראשון מתוך האלבום היה Army of Me, שיצא באפריל 1995. זוהי נעימה מושחזת ותעשייתית, המופרעת על ידי רעשי פיצוצים רבים ומילים המעודדות את המאזין להפסיק להתלונן ולחיות את החיים.
הקליפ הביזארי, דמוי החלום - שבו מופיעים, בין היתר, הקטעים: ביורק כשהיא נוהגת במשאית ענקית, גורילה בתור רופא שיניים, ופצצה בגלריית אמנות המעירה בן זוג מת בתור מיצג - בוים על ידי הבמאי הצרפתי מישל גונדרי.
הסינגל הגיע בשיאו למקום ה-10 בטבלאות הסינגלים בבריטניה ולמקום ה-21 בטבלאות בארצות הברית.
הסינגל השני מתוך האלבום, Isobel, יצא באוגוסט 1995. המוזיקה כוללת מיתרים, ביטים אלקטרוניים ופתיחה המושפעת על ידי הג'ונגל.
הקליפ הסוריאליסטי צולם בשחור ולבן ובוים על ידי הבמאי מישל גונדרי.
Isobel לא היווה הצלחה גדולה, אך נחשב לקלאסיקה של ביורק.
ביורק ציינה שרצועה בהומוג'ניק, אלבומה השלישי, שנקראת Bachelorette, מהווה המשך ל-Isobel.
בראיון שנערך בספטמבר 1997 היא הסבירה: "אז איזובל מחליטה לחזור אל העיר ולקחת רכבת, כמו בשנות ה-30, בדרום אמריקה איפה שהוא.
היא מחליטה להתעמת עם אהבה באהבה ומתעמתת עם הפחדנים שאין להם את האומץ להתאהב באהבה.
אז אתם מבינים - זה כמו שאיזובל חזרה".
הסינגל הגיע בשיאו למקום ה-23 בטבלאות הסינגלים בבריטניה.
הסינגל השלישי מתוך האלבום, It's Oh So Quiet, יצא בנובמבר 1995. השיר הוא גרסת כיסוי לשיר של בטי האטון, ששמו במקור הוא Blow a Fuse.
השיר נשאר עד היום להיטה הגדול ביותר של ביורק.
הוא הגיע למקום ה-4 בטבלאות הסינגלים בבריטניה ונשאר שם 15 שבועות, וזכה להשמעות רבות.
בעקבות הקליפ בבימויו של ספייק ג'ונס הסינגל הכניס את ביורק לאור הזרקורים בארצות הברית, כשהגיע בשיאו למקום ה-9 בטבלאות הסינגלים שם.
בבריטניה הסינגל זכה לזיכוי זהב, כשמכר מעל 400,000 עותקים.
באוקטובר 2007, אתר האינטרנט MuchMoreMusic דירג את הקליפ של השיר במקום ה-8 ברשימת 40 הקליפים הזכורים ביותר.
הסינגל הרביעי מתוך האלבום, Hyperballad, יצא בפברואר 1996. במילות השיר ביורק מדברת על כך שהיא קמה מוקדם, לפני החבר שלה, זורקת חפצים קטנים מצוק ומסתכלת עליהם מתנפצים.
היא מדמיינת את גופה במקומם, מה שגורם לה להרגיש יותר טוב לגבי חזרה לביתה הבטוח ולזרועות המאהב שלה.
השיר זכה למרב הקולות ממעריצי ביורק ברחבי העולם בסקר שנערך באתר הרשמי של ביורק שקבע את רשימת השירים באלבום הלהיטים הגדולים שלה.
הקליפ של השיר בוים על ידי מישל גונדרי, בו ביורק מופיעה בתור דמות ממשחק מחשב.
השיר זכה לגרסת כיסוי, בין היתר, מידי טורי איימוס.
הסינגל הגיע בשיאו למקום ה-8 בטבלאות הסינגלים בבריטניה.
הסינגל החמישי מתוך האלבום, Possibly Maybe, יצא בנובמבר 1996. זהו שיר קודר המדבר על אהבה פוטנציאלית, עם טונים אלקטרונים עמוקים וביטים רכים.
ביורק אומרת שזה היה "השיר הלא שמח הראשון שכתבתי...
הרגשתי בושה שאני כותבת שיר שלא מעניק תקווה".
הקליפ לשיר מציג את ביורק במספר חדרים שונים בדירה.
היא נראית בעיקר בחדר גדול המעוצב בעיצוב מודרני.
הסינגל השישי והאחרון מתוך האלבום, I Miss You, יצא בפברואר 1997. בצורה מוזרה, הסינגל הוא בין הסינגלים עם הביצועים הפחות טובים של ביורק בטבלאות הסינגלים בבריטניה, בעוד שבארצות הברית הוא הגיע למקום הראשון בטבלאות הדאנס.
המילים מתארות את ביורק שכבר יודעת מי יהיה המאהב המושלם שלה, אף על פי שהיא טרם פגשה אותו.
לסינגל צולם קליפ שחלקו צולם באנימציה.
הסינגל הגיע למקום ה-36 בטבלאות הסינגלים בבריטניה.
"Por una cabeza" (בעברית: בשל ראש (של סוס)), הוא שיר טנגו שהולחן על ידי קרלוס גרדל עם מילים מאת אלפרדו לה פרה.
מילות השיר מדברות על מהמר במרוצי סוסים המשווה את התמכרותו לסוסים לאהבתו לנשים.
המנגינה בוצעה על ידי תזמורות טנגו רבות, ויותר לאחרונה בסרטים ובסדרות טלוויזיה, בין השאר משום שבשנות ה-80 של המאה העשרים פגו זכויות היוצרים על השיר, אחרי שחלפו חמישים שנים ממותם של היוצרים.
סצנות טנגו אשר בהן מושמעת המנגינה הופיעו בין היתר בסדרות ניפ/טאק, CSI:NY ובית הנייר ובסרטים ניחוח אישה, רשימת שינדלר ושקרים אמיתיים.
PostgreSQL (מבוטאת כ: פוסטגרס-קיו-אל) היא מערכת לניהול מסד נתונים יחסי שהיא תוכנה חופשית (ברישיון BSD).
בדומה לתוכנות קוד פתוח אחרות כגון אפאצ'י ולינוקס, גם PostgreSQL אינה נשלטת על ידי אף חברה מסוימת אחת, אלא נתמכת על ידי הקהילה הגלובלית של מתכנתים וחברות שיפתחו אותה.
לעומתה המתחרה הפופולרית יותר, MySQL, נשלטת על ידי חברה מסחרית, ואמנם הקוד משוחרר תחת רישיון פתוח אך הוא לא מקבל כמעט תרומות קוד מהקהילה.
PostgreSQL מוטמעת כתת-מערכת נרחבת של ANSI SQL, ויכולה לרוץ על פלטפורמות רבות.
כמו כן, היא מתממשקת עם שפות תכנות רבות ופרוטוקולים של מסדי נתונים, כגון ODBC או JDBC.
תמיכה במבני נתונים מתקדמים כדוגמת json או xml מה שמאפשר גמישות בקוד ושמירת נתונים חצי מבניים.
תמיכה בעקרונות ACID Compliance, מה שמבטיח אמינות גבוהה גם בביצוע פעולות רבות בו זמנית
יכולת טובה לשכפול נתונים מה שמאפשר שרידות גבוהה במקרה של תקלות והתקפות והתאוששות מהירה משגיאות.
במחשוב, Postfix הוא סוכן תעבורת הודעות (MTA), חופשי, המקבל ושולח דואר אלקטרוני.
התוכנה ידועה גם בשמותיה הישנים VMailer ו-IBM Secure Mailer.
Postfix מופץ תחת רישיון IBM הציבורי גרסה 1.0 המהווה רישיון תוכנה חופשית.
פיתוח התוכנה החל בשנת 1997 והפצתה החלה ב-1 בדצמבר 1998, גם כיום (2017) ממשיכה Postfix להיות מפותחת באופן פעיל על ידי היוצר שלה ותורמים אחרים.
Pornhub (בתרגום מילולי לעברית: "מרכזת פורנו"; בתעתיק עברי: "פורן-האב") הוא אתר אינטרנט לשיתופי סרטונים פורנוגרפיים.
האתר הושק לראשונה במונטריאול שבקנדה בשנת 2007. ל-Pornhub משרדים ושרתים בסן פרנסיסקו, ביוסטון, בניו אורלינס ובלונדון.
במרץ 2010 נרכשה החברה על ידי MindGeek (שכונתה אז Manwin), שבבעלותה אתרי אינטרנט פורנוגרפיים רבים אחרים כולל Brazzers קנדית שנרכש באותה שנה וYouPorn שנרכשה ב-2011. האתר פתוח לגלישה מכל מקום בעולם, אך נחסם על ידי מדינות אחדות כמו הודו והפיליפינים.
Pornhub מציע פורנו במציאות מדומה ומוצרים אחרים, ומקיים מדי שנה את טקס פרסי Pornhub.
החל ממרץ 2020, Pornhub הוא האתר העשירי הנצפה ביותר בעולם, והאתר השני הכי נצפה בקרב אתרים למבוגרים בלבד אחרי XVideos.
במרוצת השנים דווח על אירועים שבהם הועלו סרטוני פורנו שלא-בהסכמה ל-Pornhub.
על האתר נמתחה ביקורת על תגובות אטיות או לא מספקות לחלק מהאירועים הללו, כגון מתן פעילות לערוץ "GirlsDoPorn", שנסגר בשנת 2020 בעקבות תביעה והאשמות בסחר מיני.
בדצמבר 2020 כ-40 נשים שהופיעו בסרטוני GirlsDoPorn הגישו תביעה על סך כ-40 מיליון דולר נגד פורן האב בטענה שהם המשיכו לשתף פעולה עם סוכנות התוכן שסחרה בהן.
בדומה לרשתות חברתיות אחרות כגון יוטיוב משתמשים פרטיים יכולים להעלות תכנים מקוריים לערוץ שלהם ולקבל תשלום לפי מספר הצפיות ומספר הפרסומות שהצופים נחשפו.
אפשרויות נוספות הן סרטוני פרמיום שניתנים להורדה רק לאחר שנרכשו.
Pornhub הוקם על ידי יזם אינטרנט בשם מאט קיזר כאתר אינטרנט בתוך חברה בשם "Interhub".
האתר היה לעצמאי כאשר הושק בתחילת 2007. ב-2010 האתר נרכש על ידי "MindGeek", חברה שבבעלותה כמה אתרי פורנו אחרים, כמו Redtube, YouPorn ועוד.
נכון ליוני 2020, אתר Pornhub הוא אתר העשירי בדירוג תעבורת הגולשים והשלישי בין אתרי הפורנו.
ב-12 במרץ 2014 Pornhub נחסם ברוסיה לאחר ששחקנית פורנו שהופיעה באתר נראתה צעירה מדי, וחלק מהגולשים באתר חשבו שהיא קטינה.
בינואר 2017, Pornhub היה בין האתרים הפורנוגרפיים שנחסמו בפיליפינים עקב חוק שאוסר על ילדים לצפות באתרי פורנו.
תחקירי הניו יורק טיימס והניו יורקר
בתחילת דצמבר 2020 הניו יורק טיימס פרסם תחקיר אודות אתר הפורנו הגדול בעולם, pornhub, ולפיו התגלה כי הנהלת האתר העלימה עין מסרטוני אונס ופורנוגרפיית ילדים, תרמו להפצתם, וגרפו מכך רווחים נאים.
בעקבות התחקיר חברות כרטיסי האשראי ויזה ומאסטרקארד הודיעו כי הן מפסיקות את התקשרותן עם מיינד גיק, חברת האם של pornhub, ואילו pornhub הכריזה על שינוי מדיניותה והסירה כ-10 מיליון סרטונים אשר היוו את רוב התוכן באתר.
החומר שהוסר יוחזר לאתר לאחר בדיקה פרטנית שתתחיל ב-2021.
ביוני 2021, 34 נשים נוספות תבעו את פורן-האב וחברת האם שלה מיינד גיק בגין סרסור וסחר בבני אדם.
ביוני 2022 תחקיר של הניו יורקר התריע על העלאת סרטונים של קטינות ללא הסכמתן, מה שהביא להתפטרות מנהלים של החברה האם.
"Pose" הוא סינגל שהוקלט על ידי הראפר האמריקאי יו גוטי, בשיתוף עם הראפר האמריקאי ליל עוזי ורט.
הוא יצא לאור ב-23 באוגוסט 2020, כסינגל השני מתוך אלבום האולפן העשירי של יו גוטי, Untrapped, בהוצאת חברת התקליטים אפיק רקורדס.
השיר נכתב על ידי יו גוטי, ליל עוזי ורט, ג'וליאן ביטס, בן ביליונס ו-SoundsByBreezy, והופק על ידי ג'וליאן ביטס, בן ביליונס ו-SoundsByBreezy גם כן.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-25 מיליון השמעות.
דייוויד רנשו מהפאדר תיאר את "Pose" כרצועה "שמחה", והוסיף כי ורט נמצא במקום "בטוח יותר" מאשר גוטי.
כריס פטריק ממגזין HipHopDX כינה את השיר כ"סינגל ברמה גבוהה".
מדינהתאריך יציאהפורמטחברת תקליטיםמקורעולם23 באוגוסט 2019הורדה דיגיטלית • הזרמת מוזיקהאפיקארצות הברית10 בספטמבר 2019רדיו שירים עכשוויים
ב-18 באוקטובר 2019, יצא לאור רמיקס לשיר בהשתתפותה של הראפרית מייגן די סטליון.
הרמיקס נכלל אף הוא באלבומו העשירי של יו גוטי, Untrapped.
בסמוך לצאתו כסינגל, עלה הרמיקס לרשת הזרמת המדיה ספוטיפיי, תוך שצבר למעלה מ-13 מיליון השמעות.
Positions (בעברית: "עמדות" או "תנוחות") הוא אלבום האולפן השישי של הזמרת-יוצרת האמריקאית אריאנה גרנדה.
האלבום יצא לאור ב-30 באוקטובר 2020, על ידי חברת התקליטים ריפבליק רקורדס.
האלבום קיבל מועמדות בטקס פרסי גראמי ה-64 בקטגוריה אלבום הפופ הווקאלי הטוב ביותר.
ב-19 באפריל 2020, דווח לראשונה כי גרנדה עובדת על מוזיקה חדשה.
עם זאת, במהלך ראיון במאי 2020, היא חשפה שהיא לא תוציא אלבום במהלך ההסגר.
ב-14 באוקטובר, הודיעה גרנדה ברשתות החברתיות שלה כי אלבום האולפן השישי הקרוב שלה ייצא באותו החודש.
כעבור שלושה ימים היא פרסמה סרטון בהילוך איטי בו היא מקלידה את המילה "Positions".
ב-17 באוקטובר, העלתה גרנדה ספירה לאחור באתר הרשמי שלה, שמונה לאחור עד לצאת הסינגל המוביל של האלבום וכן תאריך יציאתו של האלבום "Positions" עם הספירה לאחור לצאתו.
ב-23 באוקטובר 2020, העלתה גרנדה בעמוד הטוויטר שלה את עטיפת האלבום וחשפה רשמית כי האלבום ייצא ב-30 באוקטובר.
ב-27 באוקטובר, הודיעה גרנדה כי לאלבום עצמו ישנן שתי עטיפות נוספות שיצאו רק בגרסה הפיזית של האלבום בפורמט של תקליטור.
הגרסאות היו זמינות להזמנה מוקדמת באתר שלה באותו יום.
ב-30 באוקטובר, הונפקו באתר DTC כמות מוגבלת של תקליטורים במהדורות סטנדרטיות של האלבום אשר חתומים על ידי גרנדה.
רצועת הכותרת "Positions", יצאה לאור ב-23 באוקטובר 2020, כסינגל הראשי של האלבום.
באותו יום יצא הווידאו קליפ לשיר.
"34+35", יצא ב-30 באוקטובר, ושימש כסינגל השני מתוך האלבום.
האלבום הופיע לראשונה במקום הראשון במצעד הבילבורד 200, ובכך היה לאלבום החמישי ברציפות של גרנדה שמגיע להישג זה.
בנוסף, גרנדה שברה את שיא הרצף המהיר ביותר על ידי אישה במצעד, כשהאלבום הנוכחי הוא השלישי שהגיע לראש מצעד הבילבורד 200 בתקופה של שנתיים ו-3 חודשים.
בשבוע הראשון לצאתו מכר האלבום כ-174,000 יחידות בארצות הברית והושמע כ-173.54 מיליון פעמים בפלטפורמות הסטרימינג.
נתון זה נמוך רק מאלבומה של טיילור סוויפט, Folklore שגרף כ-289.85 מיליון השמעות בשבוע הראשון לצאתו בשנת 2020. בשבוע השני לצאתו הוא שמר על מקומו במצעד ומכר עוד כ-82,000 עותקים בארצות הברית.
כל הרצועות האלבום נכתבו באותיות קטנות.
מדינהתאריך יציאהפורמטגרסהחברת תקליטיםמקורעולם30 באוקטובר 2020תקליטור • הורדה דיגיטלית • סטרימינג • קלטת שמעסטנדרטיתריפבליק19 בפברואר 2021הורדה דיגיטלית • סטרימינגדלוקס9 באפריל 2021אריך-נגןסטנדרטית
"Positions" (בעברית: "עמדות", נכתב באותיות קטנות: "positions") הוא סינגל שהקליטה הזמרת-יוצרת האמריקאית אריאנה גרנדה.
השיר יצא לאור ב-23 באוקטובר 2020, כסינגל הראשון מתוך אלבום האולפן השישי שלה, Positions, על ידי חברת התקליטים ריפבליק רקורדס.
ב-17 באוקטובר, העלתה ספירה לאחור באתר הרשמי שלה, שסופר עד ליציאת הסינגל, תוך שפרסמה גם את תאריך יציאתו של האלבום.
ב-21 באוקטובר, חשפה גרנדה ברשתות החברתיות שלה את עטיפת הסינגל ובהמשך, גם את עטיפת האלבום.
"Positions" תואר כשיר פופ ורית'ם אנד בלוז עכשווי עם אלמנטים של מוזיקת טראפ.
מבחינה לירית, השיר עוסק בגרנדה שמבטיחה למאהב שלה שהיא תישאר נאמנה לו.
ישנן השערות שהשיר עצמו נכתב על החבר הנוכחי של גרנדה, דלטון גומז.
בשיר יש שימוש בגיטרה, כינור, תופים, וצלילים של צרצריים.
השיר הגיע למקום הראשון במצעד שירי ספוטיפיי העולמי, תוך שצבר למעלה מ-7.6 מיליון השמעות ביום הראשון לצאתו ושבר את השיא של "Rain on Me", שהוקלט בעבר על ידה ועל ידי ליידי גאגא.
בנוסף, הפך לשיר השני עם הפתיחה הגדולה ביותר בשנת 2020, מאחורי "Cardigan" של טיילור סוויפט.
השיר הגיע למקום הראשון במצעד הבילבורד הוט 100, ובכך הפכה גרנדה לזמרת הראשונה בהיסטוריה של המצעד שהכניסה חמישה שירים היישר אל המקום הראשון.
בנוסף, הגיע השיר היישר אל צמרת מצעד הסינגלים הבריטי, מצעד הסינגלים האוסטרלי ומצעד הסינגלים האירי.
בשבוע הראשון לצאתו צבר השיר כ-35.3 מיליון השמעות בפלטפורמות הסטרימינג בארצות הברית ומכר כ-34,000 עותקים.
ב-4 ביולי 2022, עבר השיר את רף המיליארד השמעות בספוטיפיי ושבר את שיאה של גרנדה לאמנית היחידה אשר 7 משיריה משיגים הישג זה.
עשרה ימים לאחר מכן, הזמרת הבריטית דואה ליפה הצליחה להשוות אותה לגרנדה.
הווידאו קליפ הנלווה שצולם לשיר בוים על ידי דייב מאיירס ופורסם בערוץ היוטיוב של גרנדה ב-23 באוקטובר 2020, בסמוך לצאת הסינגל עצמו.
הווידאו קליפ הגיע תוך יממה אחת ל-18.5 מיליון צפיות.
בקליפ ניתן לראות גם את חבריה של גרנדה, ביניהם: טיילה פארקס וויקטוריה מונה, כמו גם את אמה, ג'ואן.המבקרים ציינו קשר ישיר בין נושא הקליפ לדיונים על נשיאות ארצות הברית 2020, שהתקיימו שעות לפני פרסום הקליפ.
מדינהתאריך יציאהפורמטחברת תקליטיםמקורעולם23 באוקטובר 2020הזרמת מוזיקה • הורדה דיגיטלית • תקליטורריפבליקאוסטרליהרדיו להיטים עכשווייםבריטניהארצות הברית27 באוקטובר 2020בריטניה31 באוקטובר 2020מוזיקה עכשווית למבוגריםאיטליה6 בנובמבר 2020רדיו להיטים עכשווייםיוניברסל
"Post Malone" הוא סינגל של הדיג'יי ההולנדי סם פלדט, בהשתתפות הזמרת ההולנדית ראני שיצא ב-24 במאי 2019 על ידי חברת התקליטים Spinnin' Records כסינגל מתוך המיני-אלבום Magnets של פלדט.
הקליפ בוים על דני קוקורה והוא כולל את מלכות הדראג מאמאקווין, אבי אומג ואינגה שובסקאיה.
השיר תואר כ"אודה" לראפר האמריקני פוסט מאלון וכלל את השורות .
מקוםתאריםמכירותאוסטרליה (ARIA)פלטינה70,000אוסטריה (IFPI Austria)זהב15,000קנדה (Music Canada)פלטינה80,000דנמרק (IFPI Denmark)זהב45,000גרמניה (BVMI)זהב200,000איטליה (FIMI)זהב35,000הממלכה המאוחדת (BPI)פלטינה600,000ארצות הברית (RIAA)זהב500,000
Porter Wayne and Dolly Rebecca (בעברית: פורטר ויין ודולי רבקה) הוא האלבום הרביעי המשותף של זמרי הקאנטרי דולי פרטון ופורטר ווגונר, אשר יצא ב-9 במרץ 1970 על ידי RCA ויקטור.
הוא הגיע למקום ה-4 ברשימת אלבומי הקאנטרי האמריקאי ולמקום ה-137 בבילבורד 200. מתוך האלבום יצאו שני סינגלים אשר הגיעו למקומות 9 ו-5 במצעד שירי הקאנטרי האמריקאי ובנוסף הסינגל הראשון היה מועמד לפרס גראמי בקטגוריית "הביצוע הטוב ביותר של צמד או הרכב בשיר קאנטרי".
הקלטות התקיימו בשלושת הימים הראשונים של חודש דצמבר ובנוסף היו שני שירים שהוקלטו במהלך יומיים בחודש אפריל כחלק מההקלטות של אלבומה Always, Always משנת 1969, בו השתתף פורטר ווגונר.
הקלטות האלבום התקיימו בנאשוויל, טנסי בסטודיו B של RCA.
ב-26 בספטמבר 2018 הוא שוחרר מחדש להורדה דיגיטלית.
בנוסף הוא הופץ ב-2014 כחלק ממארז תקליטורים ובשנת 2020 כחלק ממארז נוסף.
האלבום הגיע בשיאו למקום ה-4 במצעד אלבומי הקאנטרי האמריקאי שם נשאר במשך 25 שבועות.
במצעד האמריקאי הרשמי האלבום הגיע למקום ה-137. "Just Someone I Used to Know", הסינגל הראשון מהאלבום היה מועמד לפרס גראמי בקטגוריית הביצוע הטוב ביותר בשיר קאנטרי להרכב או צמד.
Poster Girl הוא אלבום האולפן השלישי של הזמרת-יוצרת השוודית זארה לארסון.
האלבום יצא לאור ב-5 במרץ 2021 על ידי חברות התקליטים אפיק רקורדס ו-TEN מיוזיק גרופ.
ב-6 ביולי 2020, הכריזה לארסון על צאת הסינגל הראשי "Love Me Land", ברשתות המדיה החברתית שלה.
היא הוציאה את השיר עם קליפ ב-10 ביולי.
באותו יום, בראיון לרדיו Sveriges, היא הודיעה כי האלבום הושלם במלאו.
היא אמרה: "אני מוכנה בצורה אחרת לגמרי.
יש לי את השיר הבא שמוכן, עטיפת האלבום, הקליפ, האלבום גמור.
אני פשוט מרגישה מוכנה בצורה אחרת".
לארסון חשפה את עטיפת האלבום בינואר 2021, במקביל חשפה את רשימת הרצועות ברשתות החברתיות ב-10 בפברואר 2021. היא הביעה רצון להוציא בעתיד מהדורה מפוארת של האלבום, כולל שיר חדש עם הזמרת אריאנה גרנדה.
על מנת לקדם את האלבום לארסון תופיע במופע וירטואלי ב-8 במרץ 2021 לרגל יום האישה הבין-לאומי, בשותפות עם איקאה ומוגש על ידי לייב ניישן אנטרטיינמנט.
מדינהתאריך יציאהפורמטגרסהחברת תקליטיםמקורעולם5 במרץ 2021תקליטור • הורדה דיגיטלית • סטרימינג • קלטת שמעסטנדרטיתTEN • אפיקבריטניהתקליטורבלאק באטר רקורדסארצות הבריתטארגטאפיקיפן10 במרץ 2021יפניתסוני מיוזיק • אפיקגרמניה26 במרץ 2021תקליטסטנדרטיתעולם23 באפריל 2021סוני מיוזיק21 במאי 2021הורדה דיגיטלית • סטרימינגמהדורת קיץTEN • אפיקשוודיהמהדורת קיץ שוודיתTENעולם9 ביולי 2021מהדורת קיץ מחודשתTEN • אפיקשוודיהמהדורת קיץ מחודשת שוודיתTEN
Porter 'n' Dolly (בעברית: פורטר ודולי) הוא האלבום ה-11 המשותף של זמרי הקאנטרי דולי פרטון ופורטר ווגונר אשר שוחרר ב-19 באוגוסט 1974 על ידי RCA Victor.
מתוך האלבום יצא השיר "Please Don't Stop Loving Me" כסינגל.
השיר הגיע למקום הראשון במצעד שירי הקאנטרי האמריקאי ובכך הפך לשיר הראשון שלהם כצמד לעשות זאת.
שני שירים מתוך האלבום הוקלטו מחדש בשלב מאוחר יותר: "The Fire That Keeps You Warm" אשר הוקלט עבור אלבומה All I Can Do והשיר
האלבום הוקלט במשך יומיים בתאריכים 23 ו-24 במאי 1974 באולפני B של RCA בנאשוויל, טנסס.
במהלך יומיים אלה הוקלטו שמונה מתוך עשרה משירי האלבום כאשר השניים הנוספים הוקלטו לאלבומים קודמים של השניים.
בילבורד נתנו ביקורת חיובית לאלבום.
הם ציינו לחיוב את העובדה כי כל השירים נכבו על ישני השניים עצמם.
הם המשיכו ואמרו שהאלבום מכיל "כמה בלדות נחמדות, חלקן בקצב מהיר, אבל [כולן] נעימות להאזנה." בנוסף הם גם ציינו את השירים We'd Have to Be Crazy", "Two", ו-"The Power of Love" כשירים הטובים ביותר מהאלבום.
בנוסף הם גם נתנו ביקורת חיובית על עטיפת האלבום.
Por Vida (בעברית: לנצח) הוא מיני-אלבום של הזמרת-יוצרת הקולומביאנית-אמריקאית קאלי אוצ'יס.
המיני-אלבום יצא לאור ב-4 בפברואר 2015, בהוצאה עצמאית.
מדינהתאריך יציאהפורמטחברת תקליטיםמקורעולם4 בפברואר 2015הורדה דיגיטלית • סטרימינגהוצאה עצמאית
Portland הוא סינגל של הראפר הקנדי דרייק, מתוך המיקסטייפ שלו, More Life, בהשתתפות הראפרים האמריקאים קוואבו וטראוויס סקוט.
השיר יצא לאור לרדיו הקרוסאובר הקצבי ב-16 במאי 2017, על ידי חברות התקליטים קאש מאני רקורדס, יאנג מאני אנטרטיינמנט וריפבליק רקורדס, כסינגל הרביעי מתוך המיקסטייפ.
השיר מופיע גם במשחק הווידאו NBA 2K18.
ב-8 באפריל 2017, "Portland" נכנס למצעד במקום השישי ושהה 18 שבועות במצעד קנדה הוט 100 של בילבורד.
השיר שהה כ-16 שבועות במצעד הבילבורד הוט 100, ונכנס למצעד במקום התשיעי.
זהו שירם הראשון של קוואבו (כאמן סולו) וטראוויס סקוט בעשירייה הפותחת של המצעד.
השיר הגיע ל-40 הראשונים באירלנד, ניו זילנד, שווייץ ובריטניה והופיע במצעדים של אוסטריה, צרפת, גרמניה, הולנד, פורטוגל, סלובקיה ושוודיה.
Portals (בעברית: פורטלים) הוא אלבום האולפן השלישי של הזמרת-יוצרת האמריקאית מלאני מרטינז.
האלבום יצא לאור ב-31 במרץ 2023, על ידי חברת התקליטים אטלנטיק רקורדס.
לאחר שהוציאה את אלבום האולפן השני K–12 אשר זכה לשבחי הביקורת ועל עיבוד סרט מוזיקלי ב-2019, מרטינז הוציאה את המיני-אלבום הרביעי שלה, After School (2020), אשר שימש כמהדורת דלוקס לאלבום האולפן השני שלה.
עם זאת, המיני-אלבום אינו קשור לסרט המוזיקלי מבחינת ציר הזמן.
ב-17 בפברואר 2023, לאחר שהייתה בהפסקה של שנתיים מהמוזיקה, העלתה הצצה לשיר הנקרא "..." (הנקרא במקור "Death") לספוטיפיי.
יום לאחר מכן החלה מרטינז לארכב את כל הפוסטים שלה באינסטגרם והכריזה על אלבומה החדש Portals באמצעות פרסום סרטון באינסטגרם.
ב-21 בפברואר, העלתה מרטינז סרטון שבו ניתן לראות פטרייה ביער ערפילי המזכיר חלום, עם הכיתוב "RIP Cry Baby" חרוט בגבעול שלה, כשברקע ניתן לשמוע שיר חדש שטרם יצא.
כמה טיזרים נוספים פורסמו במהלך הימים הקרובים בכל פלטפורמות המדיה החברתית שלה, המייצגים את "הנושאים של לידה מחדש, גידול עוברים וביצים דגירות ביערות." יממה לאחר מכן, העלתה טיזר באורך דקה אחת "של עצמה בוקעת מביצה כיצור ורוד, בסגנון ים עמוק." הטיזר כלל גם את שם האלבום ותאריך יציאתו.
האתר הרשמי שלה עודכן גם הוא, והציג את עטיפתו, והזמנה מראש של האלבום.
יממה לפני צאת סינגל המוביל של האלבום, מרטינז חשפה את רשימת הרצועות של האלבום דרך האתר הרשמי שלה.
בשבועות שקדמו ליציאת האלבום, מרטינז ביצעה לראשונה מספר שירים מהאלבום בדרום אמריקה.
היא הופיעה בכל שלושת "פסטיבל לולהפלוזה" בדרום אמריקה, וכן ב"פסטיבל Estéreo Picnic" ומופע סולו ראשי בסנטיאגו דה צ'ילה.
מרטינז פרסמה פוסט באינסטגרם הכולל הודעה סתמית ותמונה המציגה את דמות החייזרים הוורודה האלטר-אגו "המגיחה מדמות אנושית נוטה".
הפוסט הראה גם מילות שיר, תאריך יציאה וכותרת הסינגל המוביל הקרוב לאלבום.
הסינגל נקרא "Death" והוא יצא לאור ב-17 במרץ 2023.
"Void" יצא לאור דיגיטלית כסינגל השני מהאלבום ב-29 במרץ 2023, והוא נשלח לרדיו אלטרנטיבי בארצות הברית ב-11 באפריל 2023.
לאחר צאת האלבום הכריזה מרטינז על סיבוב ההופעות הרביעי שלה "Portals Tour".
הזמרת הכריזה על החלק הראשון, שיתקיים בצפון אמריקה, בעמוד האינסטגרם שלה.
המסלול, הסיבוב כולל עשרים ותשעה תאריכים, וצפוי להתחיל ב-30 במאי 2023 בדנוור, שבקולורדו, ואמור להסתיים ב-15 ביולי 2023 במונטריאול, שבקנדה.
המכירה המוקדמת החלה ב-5 באפריל, כאשר המכירה הכללית התקיימה ב-7 באפריל.
ארגוןרשימהמיקוםמקוררולינג סטון100 האלבומים הטובים ביותר לשנת 202356
"Nymphology" מכיל את ההפסקה החבויה "Amulet", החל מ-3:58.
+ תאריכי יציאות לאור ופורמטים עבור Portalsאזורתאריך יציאהפורמטגרסהחברת תקליטיםמקורכלל העולם31 במרץ 2023הורדה דיגיטלית • הזרמת מוזיקה • תקליטור • תקליט • מארז תקליטוריםסטנדרטיתאטלנטיקארצות הבריתאריך-נגןבלעדיתכלל העולם5 באפריל 2023הורדה דיגיטלית • הזרמת מוזיקהדלוקס
"Porcelain" (בעברית: "פורצלן") הוא שיר של המוזיקאי האמריקאי מובי.
השיר יצא לאור ב-25 באפריל 2000, כסינגל השישי מתוך אלבום האולפן החמישי שלו Play שיצא באור ב-1999. "פורצלן" הוא שיר מלנכולי עם מילים המשקפות פירוק של מערכת יחסים.
הוא כולל גיבוי מוזיקלי שופע המשלב מיתרים ואלמנטים מסונתזים שונים.
בעוד שמובי הביע בתחילה בוז כלפי השיר והפקתו, בסופו של דבר דובר על הכללתו באלבום.
"Porcelain" נכלל בין חמשת הלהיטים הגדולים בבריטניה ונכנס לראש רשימת המצעדים גם במדינות אחרות.
לחשיפה המסחרית של השיר תרם השימוש בו במספר סוגי מדיה, בין היתר הוא הופיע בסרט "החוף" משנת 2000. שני קליפים שונים הופקו עבור "פורצלן", בבימויים של ג'ונאס אקרלונד וניק ברנדט בהתאמה.
"Porcelain" נכתב והופק על ידי מובי עבור אלבום האולפן החמישי שלו Play (1999).
מובי הקליט את השיר בדירתו בשכונת ליטל איטלי במנהטן.
לדבריו, מילות השיר נכתבו בהשראת חוויה אישית: "הייתי מעורב במערכת יחסים עם אישה ממש ממש נפלאה, ואהבתי אותה מאוד.
אבל ידעתי עמוק בלב שאין לנו שום עניין להיות בקשר רומנטי.
אז זה סוג של להיות מאוהב במישהו אבל לדעת שאתה לא צריך להיות איתו".
מובי בתחילה לא אהב את ההפקה והשירה של "פורצלן".
הוא נזכר שהוא חשב שהוא "לא יכול לדמיין שמישהו אחר ירצה להקשיב לזה" והיה צורך לשכנע אותו כדי שיכלול את השיר באלבום.
שני קליפים נפרדים הופקו עבור "פורצלן".
הגרסה הראשונה, בבימויו של יונאס אקרלונד, היא בעיקר תקריב פשוט של עין אנושית; תמונות שונות משתקפות לעין לאורך כל הסרטון, כולל מובי מבצע את השיר, אנשים מחייכים ופסנתר מנגן.
גרסה זו שודרה רק בשווקים האירופיים ולא הופצה בארצות הברית עד להכללתה באלבום הווידאו "Play : The DVD" בשנת 2001.
הקליפ השני, בבימויו של ניק ברנדט, עוקב אחר מכונית קאדילק דה-ויל ללא נהג משנת 1972, שבה מובי הוא נוסע, כשהוא נוסע דרך עיר וכפר, חולף על פני אנשים שונים בהילוך איטי.
המכונית נוסעת דרך שדה, יער, חולפת על פני בקר, ולבסוף יורדת במורד גבעה ויוצאת למרחק.
בעקבות השיר, כתב מובי ספר זיכרונות בשם "פורצלן: ספר זיכרונות" שיצא לאור בשנת 2016. הספר, הסוקר את נעוריו בשנות ה-70 ועד להצלחתו העולמית בסוף שנות ה-90 עם Play, דן גם במאבקיו הרוחניים של המחבר כנוצרי, בהימנעותו הראשונית משימוש בסמים ובהתעניינותו בזכויות בעלי חיים ובטבעונות.
הספר התקבל באהדה על ידי המבקרים.
למובי היו תוכניות לכרך עתידי שיכסה את העשור הבא, שבסופו של דבר יצא ב-2019 תחת הכותרת Then It Fell Apart.
פאואר בילדר הוא מחולל יישומים, אחת מסביבות הפיתוח הראשונות שיישמו את מתודולוגיית התכנות מונחה עצמים (למעט ++C) באופן מלא.
המחולל מפותח על ידי חברת סיבייס (Sybase).
סביבה זו כוללת שפת תסריטים (Script), מנגנון אירועים מפותח (Event Driven), יכולות בניית פונקציות מקומיות וגלובליות ואפשרות אריזה וחלוקת יישום בין קובצי הרצה (Exe).
בנוסף, ניתן למצוא בסביבה זו גם ספריות דינמיות של הכלי (קובצי PBD) וספריות סטנדרטיות בסביבת מיקרוסופט (DLL).
הבסיס של פיתוח בפאואר בילדר כולל בנייה (או רכישה) של תבניות (Templates) אובייקטים מוכנים כך שניתן לנצל את מנגנון ההורשה (מנגנון רב עוצמה ב- PB) ולקצר את תהליך הפיתוח.
המחולל מאופיין בפשטות בתכנות וקידוד מינימלי יחד עם גמישות רבה ויכולת ליצור יישומים עשירים.
בגרסה 12 שלו הוספו בעיקר יכולות לעבוד בסביבת הדוט נט של מיקרוסופט ויצירת קוד מנוהל.
בשנת 2010, עם רכישת חברת Sybase על ידי חברת SAP עבר גם פאואר בילדר לבעלותה של SAP.
Power Mac או Power Macintosh הוא דגם מחשב מקינטוש המבוסס על מעבדי PowerPC, שיוצר על ידי חברת אפל ויועד למגזר המקצועי (עורכי וידאו, אודיו וגרפיקה).
אפל החלה לייצר דגמי פאור-מק בשנת 1994, אחרי שעברה מהתבססות על מעבדי "Motorola 68000" למעבדי "PowerPC", אותם פיתחה במשותף עם IBM ומוטורולה.
הזיכרון לקריאה בלבד (ROM) ומערכת ההפעלה של המק שיצאו עם דגמי פאור-מק הראשונים כללו אמולטור שנועד לאפשר לתוכנות שנכתבו עבור המעבדים הישנים לרוץ ללא שינוי.
בשנת 1997 הושק הדור השני, ה-Power Mac G3, שהיה המחשב הראשון שנחשף לאחר חזרתו של המנכ"ל סטיב ג'ובס לחברה.
ה-Power Mac G3 היה הראשון בשורה של צעדים אותם עשתה אפל לכיוון שימוש ברכיבי תעשייה סטנדרטיים, זאת במטרה לחסוך בעלויות, ושבב ה-G3 מסדרת "PowerPC" גילם שיפור ביצועים בהשוואה לדגמי שבבים מוקדמים יותר, תוך שהוא צורך הרבה פחות חשמל.
הוא כלל מעבדים במהירויות של החל מ-233 מגה-הרץ.
מעבדי ה-G3 הפכו לבסיס לכלל המחשבים מבית היוצר של אפל, לפחות עד יציאתו לשוק של מעבד ה-G4 המהיר יותר, שנתיים לאחר מכן.
למעשה, ווריאנטים של ה-G3 יהיו בשימוש על ידי אפל עד 2003.
בשנת 1999 הושק הדור השלישי ה-Power Mac G4, שהיה מבוסס על המעבד G4, והוגדר על ידי הקונגרס האמריקאי כמחשב-על.
הוא לא שווק תחילה בישראל מאחר שהממשל האמריקאי סירב להעניק רישיונות ייצוא מחשבי על לישראל, משום שלא חתמה על האמנה למניעת הפצת נשק גרעיני.
בשנים 2000–2001 ייצרה אפל את ה-Power Mac G4 Cube, שזכה במספר פרסי עיצוב.
מחשב בצורת קובייה בגודל 8 אינץ' הנתונה בתוך מארז מרובע ושקוף בגודל 10 אינץ' עם מעבד G4. ה-Cube נסמך על כונן אופטי אנכי, וכלל חיישן מגע שהבהב באור לבן בכל פעם שנלחץ על מנת להפעיל את המחשב.
חלקי המחשב הפנימיים קוררו על ידי שימוש בזרמי אוויר, כאשר אוויר חם שנפלט מהמאווררים העליונים של ה-Cube למעשה גרם לשאיבת אוויר קר מפתחים מיוחדים בחלקו התחתון ומצדו של המארז.
אך קצב המכירות שלו היה מאכזב, והייצור שלו הופסק לאחר כשנה, אך הפך מייד לפריט אספנים.
ביולי 2000 הושקה גרסה מהירה יותר של ה-Power Mac G4, שכללה לראשונה ייצור סדרתי של מחשב עם שני מעבדים במהירויות של 400–500 מגה הרץ.
Power Metal ("מטאל כוחני") הוא אלבום האולפן הרביעי של להקת המטאל האמריקאית פנטרה.
האלבום הופץ בשנת 1988 על ידי חברת התקליטים העצמאית מטאל מג'יק השייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר").
שוב, כ"מנהגה" של פנטרה, "Power Metal" הוא הכבד מבין ארבעת האלבומים הראשונים של הלהקה, והוא האלבום אשר סוגר את מה שנקרא בפי המעריצים "תקופת הגלאם" של הלהקה.
בניגוד לשלושת האלבומים הקודמים, שהלהקה הוציאה בשנים עוקבות (אלבום בשנה, בין השנים 1983 ל-1985), האלבום הזה יצא בהפרש של 3 שנים מקודמו.
בזמן הזה פיל אנסלמו החליף את טרנס לי בתפקיד סולן הלהקה.
הפעם, עם הסולן החדש, הסגנון המוזיקלי של פנטרה השתנה, וכבר כמעט ואיבד את האלמנטים מסגנון הגלאם מטאל/הארד רוק איתו התחילו.
דיימבאג דארל - גיטרה, שירה בשיר "P.S.T.
מארק פרארי - קולות רקע, גיטרה בשירים "Proud to Be Loud" ו"We'll Meet Again"
שמותיהם של חברי הלהקה - אשר נכתבו בקרדיטים של האלבומים הקודמים כ"רקסס רוקר" (Rexx Rocker), וינס אבוט (Vince Abbott) ודארל אבוט (Darrell Abbott) - שונו, ומהאלבום הנוכחי והלאה הופיעו בקרדיטים כרקס בראון, ויני פול ודיימבאג דארל, בהתאמה.
האלבום מכר יותר מ-30,000 עותקים כשיצא.
את השיר "Proud to Be Loud" גיטריסט הלהקה קיל (Keel) מארק פרארי כתב, הלחין, השתתף בהפקתו ואף ניגן בהקלטה בגיטרת הליווי.
בנוסף לכך, הוא מנגן ב"We'll Meet Again" את הסולו השני בשיר.
הגיטריסט דיימבאג דארל נמצא בתפקיד הסולן בשיר "P.S.T.
השיר "Proud to Be Loud" מופיע בפסקול של הסרט דוני דארקו תחת שם הלהקה הבדוי "Dead Green Mummies".
סיבה למקרה זה היא שהלהקה לא רצתה לקבל קרדיט על השיר (כפי שארבעת אלבומיה הראשונים לא נמצאים בדיסקוגרפיה המצוינת באתר הלהקה) ולכן המציאה את שם הלהקה הפיקטיבי הנ"ל.
Powerslave הוא אלבום הסטודיו החמישי של להקת ההבי מטאל הבריטית איירון מיידן ואחד מן המצליחים והמוערכים ביותר שלה.
האלבום יצא לאור ב-3 בספטמבר 1984 והמשיך את ההצלחה של האלבום הקודם.
היצירה הבולטת והארוכה ביותר באלבום היא Rime Of The Ancient Mariner ("שירת המלח הקדמוני"), באורך של 13 דקות ו-38 שניות, אשר מבוססת על יצירה ספרותית באותו שם מאת סמואל טיילור קולרידג'.
עוד שני שירים בולטים, הם Aces High (שגם מוערך בתור שיר שהשפיע על זרם הספיד מטאל), ו-2 Minutes To Midnight.
שני השירים יצאו לאור כסינגלים והפכו לפופולרים מאוד.
האלבום יצא מחדש בשנת 1995 וכלל ארבע רצועות נוספות לרבות גרסת כיסוי של שיר של להקת Nektar.
Rime of the Ancient Mariner (שירת המלח הקדמוני) אורכה כ-13 דקות ו-34 שניות מה שהופך אותה ליצירה השנייה הכי ארוכה של איירון מיידן.
היצירה נכתבה על ידי בסיסט ומנהיג הלהקה, סטיב האריס בזמן קצר.
יצירה זו מבוססת על הפואמה בעלת אותו השם שנכתבה על ידי סמואל טיילור קולרידג', כמה מן המילים שהופיעו בפואמה מופיעות גם כאן (לדוגמה: "Water, water everywhere - nor any drop to drink").
במהלך היצירה נשמעים ניסיונות בכלים, טכניקות, וסגנונות שונים שהלהקה לא התנסתה בהם עד אז.
דוגמאות לכך הן השימוש בגונג, שימוש בדוושת ווליום, קריינות וכו'.
היצירה הפכה לאהובה על מעריצי הלהקה.
מאז, היצירה מנוגנת בהופעות הלהקה, ידוע בעיקר הביצוע החי באלבום Live After Death משנת 1986. דייב מארי, ברוס דיקינסון והאריס אמרו כי יצירה זו הייתה האהובה עליהם לנגן בסיבוב ההופעות לקידום Powerslave.
Mission From 'Arry הופיע כבונוס בגרסה המחודשת של האלבום משנת 1995. שיר זה אינו אלא ויכוח שהתנהל בין סטיב האריס לניקו מק'בריין המלווה במכשיר הקלטה סמוי שברוס דיקינסון השתיל.
הוויכוח התנהל אחרי הופעה בפנסילבניה ב-1983 כתוצאה מאי-הבנה על הבמה.
אחרי שהייתה תקלה בגיטרת הבס של האריס, האריס ביקש מהאדם הראשון שראה (שבמקרה היה אחד האנשים שהיו אחראים על האורות) לבקש ממק'בריין להאריך את סולו התופים שלו.
אולם אותו האדם התחיל לצרוח על מק'בריין, מה שגרם לסולו שלו להיהרס.
מק'בריין כעס מאוד ונכנס לעימות עם אותו האדם, והאריס חשב שזה היה מיותר.
ההקלטה הסתיימה אחרי שהאריס מצא את מכשיר ההקלטה, והשורה האחרונה שאמר הייתה "איזה ממזר מקליט את זה".
ניקו מק'בריין - מערכת תופים
Power User הוא משתמש במחשב אישי שיש לו יכולת חלקית לבצע משימות תכנות, בכלים שנועדו למשתמש מסוגו.
ה-Power User כותב בעצמו תוכניות פשוטות הנדרשות לעבודתו ללא צורך בעבודה של תוכניתנים או מנתחי מערכות.
משתמש מסוג זה הוא בדרך כלל איש מקצוע מומחה בתחומו והעיבודים הנכתבים על ידו נכתבים בכלי פיתוח פשוטים בעלי פונקציות בסיסיות מוכנות בתחום הקרוב לעיסוקו.
לעיתים קרובות ניתנות למשתמשים מסוג זה הרשאות לביצוע שינויים במערכת, כולל אצל משתמשים אחרים, למשל התקנת תוכנות עבורם.
דוגמאות: סטטיסטיקאים או כלכלנים הכותבים בגיליון אלקטרוני כגון Excel או מפתחים עיבודים סטטיסטיים ב-SAS או ב-SPSS; מתמטיקאים או פיזיקאים המפתחים תוכנה ב-Matlab.
"Poupée de cire, poupée de son" (בעברית: "בובת שעווה, בובת קש", או "בובת שעווה, בובת צליל") היה השיר הזוכה בתחרות הזמר של האירוויזיון בנאפולי, 1965. השיר בוצע על ידי הזמרת הצרפתייה פראנס גל, אשר ייצגה בתחרות את לוקסמבורג.
השיר נכתב והולחן על ידי סרז' גינסבורג, והיה השיר הזוכה הראשון בתחרות האירוויזיון שאינו בלדה.
בשנת 2005 היה השיר אחד מ-14 המועמדים בשיר היובל באירוויזיון לבחירת השיר הטוב ביותר בכל הזמנים במסגרת זו.
כפי שגינסבורג הרבה לעשות, רבות ממילות השיר הן בעלות משמעות כפולה ומשחקי מילים.
כך למשל, שם השיר יכול להיות מובן כ"בובת שעווה, בובת קש" או במובן "בובת שעווה, בובת צליל" (עם הרמיזה שהזמרת גל היא "בובת צליל" שבה שולט גינסבורג).
הדימוי המרכזי של השיר הוא זמרת המזהה עצמה כבובת שעווה (poupée de cire), בובת קש (poupée de son) ובובת אופנה.
ליבה חרוט בשיריה; היא רואה חיים דרך הזגוגיות הוורודות והבוהקות של שיריה.
האם היא טובה או גרועה מבובת אופנה?
הקלטותיה דומות למראה שדרכה הכל יכולים לראותה.
באמצעות הקלטותיה היא כאילו נופצה לאלף רסיסי קול המפוזרים כך שהיא בכל מקום בעת ובעונה אחת.
אולם אהבה לא קיימת רק בשירים, והזמרת שואלת עצמה מה התועלת בשירה על אהבה כאשר היא עצמה אינה יודעת דבר על בנים.
בשני הבתים האחרונים היא מספרת שאיננה אלא בובת שעווה, בובת קש, תחת השמש של שערה הזהוב.
אולם יום אחד אותה בובת שעווה ובובת קש תהיה מסוגלת לחיות את שיריה ללא חשש מחומם של הבנים.
לשון נופל על לשון, משחקי מילים ומשמעות כפולה
לשון נופל על לשון, משחקי מילים ומשמעות כפולה הם חלק בלתי נפרד מסגנונו הלירי של גינסבורג.
סגנון כתיבה זה מקשה על מי שאינם דוברי צרפתית להבין את דקויות שיריו, ומקשה אף יותר על תרגומם.
בעת ששרה את השיר באירוויזיון, פראנס גל הייתה תמימה מכדי להבין את המשמעות הנסתרת של מילות השיר.
היא חשה שנוצלה על ידי גינסבורג, במיוחד לאחר ששרה את השיר "Les sucettes", אשר משמעותו הראשונה היא "סוכריות על מקל", אולם מתייחס אף לסקס אוראלי, בדומה למילה "מציצה" בעברית.
poupée de son בצרפתית עשוי להתייחס לבובת צליל או בובת שיר, בובה שנמתחת בחוט.
ניתן להבין מן השיר כי הזמרת פראנס גל היא הבובה שבאמצעותה מתעל גינסבורג את שיריו.
בהמשך הרחיקה עצמה פראנס גל מתחרות האירוויזיון, וסירבה לשוחח בפומבי על שירה או לבצע אותו.
השיר היה במקום ה-15 בסדר השמעת השירים, לאחר שירה של בריגיט ברול, נציגת דנמרק, ולפני שירו של ויקטור לקמנקו, נציג פינלנד.
בסיום הספירה קיבל השיר 32 נקודות, והיה הראשון מבין 18 שירים.
בעקבות הזכייה ספגה הזמרת פראנס גל ביקורת בציבור הצרפתי על שבחרה לייצג את לוקסמבורג ולא את מולדתה.
השיר זכה לביצועים בשפות רבות:
עברית: "אל תכעסי זה לא אסון", למילותיו של חיים חפר, בביצוע שלישיית גשר הירקון.
גרסה נוספת, בשם "בובת קש", הוקלטה על ידי גילה אדרי.
מיכל הקטנה ביצעה גם היא את השיר תחת השם "אם נרצה לחלום חלום".
איטלקית: Io Sì, Tu No (אני אומרת כן, אתה לא) בביצוע פראנס גל
אנגלית: A Lonely Singing Doll (בובת שיר בודדה)
גרמנית: Das war eine schöne Party (זו הייתה מסיבה יפה) בביצוע פראנס גל
דנית: Lille Dukke (בובה קטנה)
הולנדית: De modepop (בובת אופנה)
וייטנאמית: Búp Bê Không Tình Yêu (בובה ללא אהבה)
יפנית: 夢みるシャンソン人形 (בובת שיר חולמנית) בביצוע פראנס גל
ספרדית: Muñeca de Cera (בובת שעווה)
פורטוגזית: Boneca de Cera, Boneca de Som (בובת שעווה, בובת שיר)
פינית: Vahanukke, Laulava Nukke (בובת שעווה, בובת שיר)
קוריאנית: 노래하는 밀랍 인형 (בובת שעווה מזמרת)
רוסית: Кукла Восковая (בובת שעווה)
שוודית: Det Kan Väl Inte Jag Rå För (אינני יכול לשנות, האכן?)
Power (גם "POWER") הוא שיר של זמר ההיפ הופ האמריקאי קניה וסט, שיצא בתור הסינגל הראשון מתוך אלבום הסטודיו החמישי שלו, My Beautiful Dark Twisted Fantasy.
בשיר מופיעים קולות נוספים וקטע של זמר מוזיקת הנשמה, דוולה.